SEAFCO โชว์ตัวเลขกำไร Q1/59 ที่ 53.71 ลบ. โต 92%
SEAFCO โชว์ตัวเลขกำไร Q1/59 ที่ 53.71 ลบ. โต 92% จากปีก่อนกำไร 27.91 ลบ. หลังรายได้จากการรับจ้างเพิ่มขึ้น-ต้นทุนลดลง
16 พ.ค. 2559

บริษัท ซีฟโก้ จำกัด (มหาชน) หรือ SEAFCO รายงานผลการดำเนินงานไตรมาส 1/59 สิ้นสุดวันที่ 31 มี.ค.59 (รวมบริษัทย่อย) มีกำไรสุทธิ 53.71 ล้านบาท หรือมีกำไรสุทธิ 0.17 บาทต่อหุ้น เพิ่มขึ้น 92% จากช่วงเดียวกันของปีก่อนที่มีกำไรสุทธิ 27.91 ล้านบาท หรือมีกำไรสุทธิ 0.09 บาทต่อหุ้น
โดยผลการดำเนินงานในไตรมาสดังกล่าวที่เพิ่มขึ้นเนื่องจาก บริษัทมีรายได้จากการรับจ้างเท่ากับ 509.65 ล้านบาท เพิ่มขึ้นจากไตรมาสเดียวกันของปีก่อนจำนวน 28.91 ล้านบาท เนื่องจากบริษัทส่งมอบงานได้ดีกว่าปีก่อน ขณะที่ต้นทุนจากการรับจ้างลดลง